Exemple de bună practică bazate pe storytelling în pedagogia dramatică la elevi

Prof. Ungureanu Alina Doruta

 Școala Gimnazială ,Sat Magura, com. Mihaesti

Pedagogia dramatică educațională pune accent pe dezvoltarea abilităților emoționale, cognitive și sociale ale elevilor prin intermediul activităților dramatice și a tehnicilor de storytelling.

Copiii au o imaginație bogată și sunt deschiși la metode de învățare interactive, iar storytelling-ul poate deveni un instrument puternic pentru a facilita învățarea prin joc de rol, improvizație și scenarii dramatice. Storytelling-ul este folosit pentru a transforma învățarea într-o experiență captivantă, facilitând învățarea prin jocuri de rol și improvizație.

Acest subiect poate fi abordat din mai multe perspective ale învățării, așezând pentru început storytelling -ul ca instrument pentru dezvoltarea competențelor de comunicare.

În cadrul orelor de limba și literatura română, profesorul introduce un text nou la începutul fiecărei săptămâni, care este prezentat sub forma unei narațiuni interactive. Elevii sunt încurajați să participe la recrearea poveștii prin dialog, descrierea emoțiilor personajelor și prin jocuri de rol. La finalul fiecărei săptămâni apare probabilitatea de creare a propriei a versiune a poveștii, punându-se accent pe exprimarea liberă a elevului și improvizație.

Rezultatele obținute vizează dezvoltarea competențelor de exprimare orală, creșterea încrederii în sine a copiilor prin expunerea la vorbirea în public și îmbunătățirea capacităților de ascultare activă și de colaborare între colegi.

 De asemenea, împrovizația dramatică poate fi folosită cu succes în predarea acestei discipline. În cadrul orelor de literatura, profesorul folosește improvizația dramatică pentru a discuta despre constructia personajelor si despre valorile morale sau culturale identificate in textul suport.

Profesorul prezintă o situație inspirată dintr-un text literar, cum ar fi o decizie greșită luată de un personaj. Elevii sunt împărțiți în grupuri și joacă roluri diferite într-un tribunal improvizat: judecători, avocați și martori. Ei discută dacă personajul ar trebui iertat sau pedepsit, dezvoltând gândirea critică și etica.

Printre rezultatele așteptate se numără faptul că elevii învață să privească problemele din mai multe perspective, se dezvoltă abilități de argumentare și exprimare a opiniilor într-un mod structurat și nu în ultimul rând are loc o creștere a abilităților de colaborare și lucru în echipă.

Un alt palier deloc de neglijat are în vedere folosirea poveștilor pentru dezvoltarea empatiei și înțelegerea emoțiilor proprii și ale celorlalți.

Profesorul pregătește o cutie în care pune diverse obiecte legate de o poveste (o pană, o oglindă, un inel, etc.). Fiecare obiect este folosit pentru a introduce un nou personaj, iar elevii sunt invitați să își imagineze episodul și să descrie emoțiile personajelor. După ce povestea este spusă, profesorul îi ghidează pe elevi prin întrebări legate de ce au simțit personajele, cum ar fi reacționat ei în aceleași situații și cum pot relaționa povestea cu experiențele proprii.

Rezultatele așteptate vizează dezvoltarea la elevi a abilităților de empatie și recunoaștere a emoțiilor. Copiii învață să-și exprime propriile trăiri și să înțeleagă emoțiile celor din jur. Crearea unei atmosfere de clasă deschisă, în care elevii să se simtă confortabil și să împărtășească gânduri și sentimente.

Storytelling-ul poate avea ca obiectiv și crearea poveștilor colective pentru dezvoltarea imaginației și colaborării.

Profesorul inițiază o poveste pe care fiecare elev din clasă o continuă pe rând. Povestea începe cu o introducere simplă și deschisă, iar fiecare elev adaugă un element nou în timp ce joacă rolul de povestitor pentru câteva minute. Elevii pot înregistra povestea finală sau chiar pot crea o piesă de teatru bazată pe această poveste.

Rezultatele așteptate vizează dezvoltarea creativității și imaginației elevilor, îmbunătățirea abilităților de colaborare și de gestionare a ideilor în grup, crearea unei legături mai strânse între elevi, datorită experienței de lucru în echipă.

Bibliografie:

1.https://www.acorns.ro/2019/01/storytelling/tehnici

2. <https://atelierdecuvinte.ro/povestea-activitatea-didactica>